Návrh

VYHLÁŠKA
Ministerstva spravodlivosti Slovenskej republiky
z ........2008,

ktorou sa mení a dopĺňa vyhláška Ministerstva spravodlivosti Slovenskej republiky č. 288/1995 Z. z. o odmenách a náhradách súdnych exekútorov v znení vyhlášky Ministerstva spravodlivosti Slovenskej republiky č. 405/2006 Z.z.

Ministerstvo spravodlivosti Slovenskej republiky po dohode s Ministerstvom práce, sociálnych vecí a rodiny Slovenskej republiky podľa § 199 zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov ustanovuje:

Čl. I

Vyhláška Ministerstva spravodlivosti Slovenskej republiky č. 288/1995 Z. z. o odmenách a náhradách súdnych exekútorov v znení vyhlášky Ministerstva spravodlivosti Slovenskej republiky č. 405/2006 Z.z. sa mení a dopĺňa takto:

1.	V § 1 ods. 1 sa za slová „odmeny súdneho exekútora“ vkladajú slová „(ďalej 
len „exekútora“)“ a za slovami „preddavku na odmenu“ sa vypúšťa slovo „súdneho.“

2.	Slová „súdny exekútor“ vo všetkých tvaroch v celom texte vyhlášky okrem § 1 ods. 1 sa nahrádzajú slovom „exekútor“ v príslušnom gramatickom tvare.“.

3.	V § 2 písmeno b) znie: 

„b) ďalšiu činnosť podľa zákona, a to:
1.	za spisovanie návrhov na vykonanie exekúcie do zápisnice na požiadanie oprávneného,
2.	za prijímanie peňazí, listín a iných hnuteľných vecí do úschovy v súvislosti s výkonom exekúcie,
3.	 za doručovanie súdnych písomností a mimosúdnych písomností, ak tak ustanoví osobitný zákon,2)
4.	 za vykonávanie inej činnosti na základe poverenia súdu, alebo ak tak ustanoví osobitný zákon,3)
5.	 za manipuláciu so spismi, ich archiváciu a rekonštrukciu.“.
                               
Poznámky pod čiarou k odkazom 2  a 3 znejú:
„2) Napríklad § 45 Občianskeho súdneho poriadku, § 10 zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov.
 3) § 672 ods. 2 Občiansky zákonník.“.

4.	 § 4 znie:
 
„§ 4

(1) Základom na určenie odmeny exekútora za výkon exekučnej činnosti pri exekúcii na peňažné plnenie je výška vymoženej pohľadávky, ak ďalej nie je ustanovené inak (§ 6, § 14 až 16).
(2) Ak ide o exekúciu na podklade exekučného titulu, v ktorom sa oprávnenému priznáva právo na opakujúce sa dávky, základom na určenie odmeny exekútora je súčet hodnôt plnení, ktoré boli vymožené. Ak ide o plnenie na dobu neurčitú, na dobu života alebo na dobu dlhšiu ako päť rokov, je základom na určenie odmeny päťnásobok vymožená suma najviac v rozsahu päťnásobku hodnoty ročného plnenia. Ak sa v exekučnom konaní vymáha aj iné peňažné plnenie, ako opakujúce sa dávky, základ na určenie odmeny z tohto peňažného plnenia sa určuje podľa odseku 1. 
(3) Ak pri exekúcii dochádza k uspokojeniu viacerých pohľadávok alebo pohľadávky inej ako je vymáhaná pohľadávka oprávneného, základom na určenie odmeny je tá časť výťažku, ktorá bude na tieto pohľadávky alebo na inú ako vymáhanú pohľadávku vyplatená.“.

5.	 § 5 znie:
„§ 5 
 
(1)	Odmena exekútora za vykonanie exekúcie na peňažné plnenie je 
do  2 000 000 Sk základu ...................................        15 %, 
z prevyšujúcej časti až do 40 000 000 Sk základu .......10 %,
z prevyšujúcej časti až do 50 000 000 Sk základu.......... 5 %,
z prevyšujúcej časti až do 250 000 000 Sk základu ........1 %;
časť nad 250 000 000 Sk sa do základu nezapočítava.
(2)	Odmena exekútora podľa odseku 1 je najmenej 2 000 Sk.“.

6.	V § 6 sa na konci bodka nahrádza bodkočiarkou a pripájajú sa tieto slová:
“tým nie je dotknutá odmena podľa § 5.“.

7.	V § 7 ods. 1 sa suma „5 000 Sk“ nahrádza sumou „10 000 Sk“.

8.	 V § 7 odsek 2 znie:
„(2) Ak exekútor pri vykonávaní exekúcie vyprataním nehnuteľnosti alebo jej časti vypratáva aj príslušenstvo nehnuteľnosti alebo jej časti, zvyšuje sa suma podľa odseku 1 o 2 000 Sk bez ohľadu na rozsah príslušenstva.“.

9.	V § 8 ods. 1 sa suma „5 000 Sk“ nahrádza sumou „10 000 Sk“.

10.	 V § 8 ods. 2 sa suma „1 000 Sk“ nahrádza sumou „2 000 Sk“. 

11.	  V § 9 ods. 1 sa suma „1 000 Sk“ nahrádza sumou „2 000 Sk“ a suma „5 000 Sk“ sa nahrádza sumou „15 000 Sk“.

12.	 V § 9 ods. 2 sa číslovka „10“ sa nahrádza číslovkou „20“ a suma „1 000 Sk“ sa nahrádza sumou „3 000 Sk“.
13.	 V § 12 sa suma „3 000 Sk“ nahrádza sumou „10 000 Sk“.

14.	V § 13 sa suma „3 000 Sk“ nahrádza sumou „10 000 Sk“.

15.	 Za § 13 sa vkladá § 13a, ktorý vrátane nadpisu znie:

„§13a
Odmena pri dobrovoľnom plnení povinného

          (1) Ak povinný dobrovoľne splní povinnosť podľa exekučného titulu na peňažné plnenie, odmena exekútora predstavuje
a) 50 % zo sumy vypočítanej podľa § 5 ods. 1, ak k dobrovoľnému plneniu došlo od doručenia poverenia súdu exekútorovi do uplynutia lehoty na podanie námietok proti exekúcii, 
b) 70 % zo sumy vypočítanej podľa § 5 ods. 1, ak k dobrovoľnému plneniu došlo od uplynutia lehoty na podanie námietok proti exekúcii do odoslania exekučného príkazu,
c) 80 % zo sumy vypočítanej podľa § 5 ods. 1, ak ide o vykonanie exekúcie predajom nehnuteľností a bytu  a k dobrovoľnému plneniu došlo od uplynutia lehoty na podanie námietok proti exekúcii do dňa konania dražby.
           (2) Ak povinný dobrovoľne splní povinnosť podľa exekučného titulu na nepeňažné plnenie, exekútorovi patrí 30 % z odmeny  vypočítanej podľa § 7 až 13.
	(3) Ak povinný dobrovoľne splní povinnosť podľa exekučného titulu na peňažné plnenie od začatia exekúcie do doručenia poverenia súdu exekútorovi, odmena exekútorovi nepatrí.
	(4) Exekútorovi patrí odmena v plnej výške, ak povinný splnil, čo mu ukladá exekučný titul a uhradil trovy exekúcie až po uplynutí lehoty uvedenej v odseku 1 písm. b) prípadne písm. c).
     (5) Ustanovenia o náhrade hotových výdavkov a o náhrade za stratu času pri výkone exekučnej činnosti tým nie sú dotknuté.“.
16.	 § 14 znie:
„§ 14

	(1) Ak súd rozhodol o vylúčení exekútora, o zastavení exekúcie alebo vydal poverenie pre iného exekútora, odmena exekútora sa určuje paušálnou sumou za jednotlivé úkony exekučnej činnosti.
(2) Paušálna suma za každý jednotlivý úkon exekučnej činnosti je 250 Sk. 
(3) Odmena podľa odseku 1 nesmie prevyšovať 30 % z vymáhanej pohľadávky. Minimálna výška odmeny podľa odseku 1 je 2 000 Sk. 
 (4) Ak exekútor požaduje minimálnu odmenu podľa odseku 3, úkonovú špecifikáciu nevyhotovuje.
	(5) Ustanoveniami odsekov 1 až 3 nie je dotknutá odmena podľa § 6, na ktorú má exekútor nárok vždy, ak zriadil exekučné záložné právo.“.

17.	  § 15 znie:
„§ 15

      (1)  Paušálnou sumou sa odmeňujú tieto úkony exekučnej činnosti:
a) získanie poverenia na vykonanie exekúcie, 
b) každé doručenie príkazu na začatie exekúcie, 
c) každé doručenie upovedomenia o začatí exekúcie, 
d) každé doručenie exekučného príkazu, 
e) každé doručenie upovedomenia o spôsobe exekúcie, 
f) každé doručenie rozhodnutia súdu vydaného v exekučnom konaní, 
g) každé zisťovanie bydliska povinného, 
h) každé zisťovanie platiteľa mzdy povinného, 
i) každé zisťovanie účtu povinného, 
j) každé ďalšie zisťovanie majetku povinného,
k) každý úkon spojený s dražbou hnuteľných vecí,
l) každý úkon spojený s dražbou nehnuteľnosti.
     (2) Pri exekučných úkonoch, ktoré exekútor vykoná v čase od 18.00 hodiny do 8.00 hodiny, v deň pracovného pokoja alebo v deň pracovného voľna, patrí exekútorovi odmena zvýšená o 50 % zo základu odmeny (§ 14).“.

18.	§ 16 znie:

„§ 16

(1)	Ak exekútor vymohol plnenie skôr, ako súd rozhodol o vylúčení exekútora, o zastavení exekúcie alebo vydal poverenie pre iného exekútora, patrí exekútorovi odmena podľa § 5 ods.1 alebo § 7  až  13; ak došlo k dobrovoľnému plneniu patrí exekútorovi odmena podľa § 13a. 
(2)	Ak došlo k čiastočnému vymoženiu plnenia, skôr ako súd rozhodol o vylúčení exekútora, o zastavení exekúcie alebo vydal poverenie pre iného exekútora, patrí exekútorovi odmena podľa odseku 1 v rozsahu vymoženého plnenia; ak došlo k čiastočnému dobrovoľnému peňažnému plneniu, patrí exekútorovi odmena podľa § 13a v rozsahu dobrovoľného plnenia a v prípade nepeňažného plnenia odmenu určí súd.“.

19.	 § 17 sa dopĺňa odsekom 4, ktorý znie:
„(4) Ak doručuje exekútor súdnu písomnosť alebo mimosúdnu písomnosť a nejde o doručovanie z podnetu súdu, exekútor sa môže dohodnúť vopred na zmluvnej odmene s osobou, ktorá o doručenie žiada.“. 

20.	 § 18 vrátane nadpisu znie:
„§ 18
Odmena za vykonanie dobrovoľnej dražby

Výška odmeny exekútora za vykonanie dobrovoľnej dražby a spôsob jej určenia upravuje osobitný predpis5).“.
 
Poznámka pod čiarou k odkazu 5 znie:
„5) Zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov v znení zákona č. 568/2007 Z. z.“.

21.	 § 19 vrátane nadpisu znie:
„§ 19
Odmena za prijímanie do úschovy 

Odmena za prijatie do úschovy je, 

a) ak ide o listinu, hnuteľnú vec alebo cenný papier ..........................500 Sk, 

b) ak ide o peniaze 
-  do 100 000 Sk základu.......................................................... 3  %, 
-  od 100 001 Sk do 500 000 Sk základu................................. 1, 5 %, 
-  od 500 001 Sk do 1 000 000 Sk základu.............................. 1 %, 
-   nad 1 000 000 Sk................................................................. 0, 5 %, 
najmenej však.......................................................................  3 000 Sk, 
najviac však .........................................................................50 000 Sk.“.

22.	 § 20 vrátane nadpisu znie:
„§ 20
Odmena za vykonávanie činnosti na základe poverenia súdu

           (1) O odmene exekútora za vykonávanie činnosti na základe poverenia súdu a o náhrade jeho hotových výdavkov rozhodne súd. 
           (2) Ak súd poverí exekútora doručením písomností, odmena je paušálne 500 Sk za každú doručenú písomnosť; tým nie sú dotknuté ustanovenia o náhrade výdavkov a náhrade za stratu času. 
(3) Ak sa doručuje tej istej osobe pri jednom doručovaní viac písomností, patrí exekútorovi odmena  a náhrada hotových výdavkov len v rozsahu doručovania jednej písomnosti.
(4) Ak nebolo možné adresátovi písomnosť doručiť, patrí exekútorovi náhrada hotových výdavkov účelne vynaložených na doručovanie písomnosti.“.

23.	§ 21 vrátane nadpisu znie:
„§ 21
Odmena za manipuláciu so spismi, rekonštrukciu, finančné vysporiadanie spisu a archiváciu

   (1) Odmena za
      a) vydanie odpisu alebo potvrdenia zo spisov za každú aj začatú stranu vydaného textu je 30 Sk, 
     b) nahliadnutie do spisov oprávnenými osobami za každú aj začatú hodinu je 30 Sk, 
      c) rekonštrukciu spisu 2 500 Sk.
   (2) Ak je potrebné vykonať rekonštrukciu spisu z dôvodov, ktoré zavinil exekútor, odmena podľa odseku 1 písm. c) exekútorovi nepatrí.  
    (3) Odmena za archiváciu ukončených exekučných spisov je 500 Sk za každý spis.
    (4) Odmena náhradníka exekútora za finančné vysporiadanie spisu je 500 Sk za každý spis.“.

24.	 § 22 znie:
„§ 22

       (1) Exekútorovi patrí popri odmene aj paušálna náhrada hotových výdavkov vynaložených v súvislosti s vykonávaním exekučnej činnosti; ak sú hotové výdavky vyššie ako paušálna náhrada, patrí exekútorovi náhrada hotových výdavkov v preukázanej výške.   Táto náhrada zahŕňa najmä cestovné náhrady6), poštovné a telekomunikačné výdavky, znalecké náhrady a odborné vyjadrenia, preklady,7) opisy, fotokópie, náhrady nákladov na vloženie alebo získanie dát z centrálnych informačných systémov a kancelársky materiál, ktorý je súčasťou spisu.
     (2) Paušálna náhrada hotových výdavkov je 2 500 Sk. Ak exekútor požaduje paušálnu náhradu hotových výdavkov, nevyhotovuje ich špecifikáciu. Ak exekútor požaduje náhradu hotových výdavkov vo vyššej sume, je povinný vyhotoviť ich špecifikáciu.
      (3)  Náhradu nákladov na znalecké posudky ustanovuje osobitný predpis7).“.

Poznámky pod čiarou k odkazom 6 a 7 znejú:
„6) Zákon č. 283/2002 Z.z. o cestovných náhradách v znení neskorších predpisov.
7) Vyhláška Ministerstva spravodlivosti Slovenskej republiky č. 491/2004 Z. z. o odmenách, náhradách výdavkov a náhradách za stratu času pre znalcov, tlmočníkov a prekladateľov v znení vyhlášky Ministerstva spravodlivosti Slovenskej republiky  č. 400/2006 Z.z.“.

25.	 V § 23 ods. 2  sa suma „20 Sk“ nahrádza sumou „100 Sk“. 

26.	 V § 25 sa na konci pripája táto veta:
„Administratívne náklady nie sú súčasťou administratívnych prác.“.

27.	Doterajší text § 25 sa označuje ako odsek 1 a dopĺňa sa odsekom 2, ktorý znie:
„(2) Ak týmto predpisom nie je upravená odmena za niektorú činnosť exekútora, určí ju na žiadosť exekútora súd, ktorý exekútora výkonom činnosti poveril.“.

28.	 Za § 25 sa vkladá § 25a, ktorý znie:

„§ 25a

	Ak sú na to dôvody hodné osobitného zreteľa, súd môže znížiť alebo nepriznať odmenu exekútora a môže tiež znížiť paušálnu náhradu hotových výdavkov.“	

29.	Za § 27 sa vkladá § 27a, ktorý vrátane nadpisu znie: 

„§ 27a
Prechodné ustanovenie účinné od 1. apríla 2008

V exekučných konaniach začatých do 31. marca 2008 patrí exekútorovi odmena podľa doterajších predpisov.“.

Čl. II

Táto vyhláška nadobúda účinnosť 1. apríla 2008 okrem čl. I bodov 19 a 20  (§ 17 ods. 4, § 18) , ktoré nadobudnú  účinnosť 1. septembra 2008.